F'artiklu li kien ippubblikat fil-ħarġa preċedenti ta' dan il-pubblikazzjoni, tajt ' tagħrif dwar għaliex il-kappella tad-Duluri kellha tiġi restawrata. Il-kappella ma setgħetx tibqa' titħalla tiddeterjora u kien għalhekk li ridt nibda naħdem fuq dan il-proġett. Wara li nkisbu l-permessi meħtieġa, kemm dawk ċivili kif ukoll dawk ekleżżjastiċi, kellu jibda x-xogħol. Il-bidla fl-amministrazzjoni tal-pajjiż, u l-bidla kif ġew komposti l-ministeri, ġabet ukoll ftit bidla fil-prijoritajiet tad- Direttorat tar-Restawr u għalhekk ix-xogħol dam ftit ma beda. Lejn l-aħħar tas-Sajf, 2013, beda jintrama l-armar (scaffolding) mal-faċċata tal- kappella biex seta' jibda x-xogħol. - Bħala bniedem tekniku napprezza ħafna l-fatt kif ġew u qed jiġu osservati rigorożament ir-regoli u l-prattiċi tas-saħħa u s-sigurtà. Ir-restawr huwa ddettat minn prattiċi u metodoloġija speċifiċi kif titlob is-sengħa. Din is- sengħa, anke jekk għamlet avvanzi kbar permezz tal-istudji li saru u t-teknoloġija, u Ilum hija xjenza , tibqa' bbażata fuq il-paċenzja, l-attenzjoni u r-reqqa. L-għodda użata hija sempliċi, iżda effettiva. Kapella tad-Duluri: dehra ġenerali tal-faċċata kif Interventi ta' restawr kienet qabel ir-restawr. (Insert: ħsarat fis-saqaf tal-portiku) Problema ovvja li qed tiġi ndirizzata matul il-proċess' kollu hija t-tneħħijja ta' materjali mhux addattati li ntużaw f'interventi passati u n-nuqqas ta' manutenzjoni riċenti. B'mod ġenerali l-interventi kurrenti jinvolvu xogħol ta' tindif, bdil ta' ġebel, 'plastic repair (kisi) u tikħil fejn meħtieġ. Pajpijiet u kejbils tad-dawl u oġġetti tal-ħadid (ħafna drabi msadda) ukoll qegħdin jitneħħew. Tindif tal-ġebla Primarjament qiegħdha titnaddaf il-qoxra tal-ġebla u jitneħħa d-depożitu tal-karbonju, kubrit u tniġġiż ieħor waqt li tinżamm il-patina li trabbiet maż-żmien u li tipproteġi l-ġebla. It-tindif jibda b'mod sempliċi ħafna fejn jitfarfru b'pinzell id- depożiti ta' duħħan tal-vetturi u trabijiet oħra u dik il-parti tinħasel b'ilma ddistillat. Fejn il-ħmieġ ikun aktar aħrax tintuża kimika speċjali f'forma ta' paste fi proċess imsejjaħ 'poulticing'. Il-ħin li ddum applikata l-kimika jvarja skont l-għebusija tal-ħmieg. Il-prinċipju ta' dan il-proċess huwa li ġaladarba l-ħmieġ (eż. Calcium salts) jinħall permezz tal-kimika dan jeħel mal-paste. Il-boċċa tal-kampnar tal-lemin .. F'ċertu każijiet jintużaw ukoll 'surgical knives'. Dan il-metodu Qabel u wara r-restawr daqsxejn aggressiv jintuża sabiex titneħħa l-qoxra sewdenija u moffa speċjalment fil-partijiet ta' fuq tal-kappella bħall-frontispizju u l-kampnari. It-tindif jinkludi wkoll tneħħija ta' ħmieġ organiku (bħal fungus u ħażiż) li jikber mal-ġebla u materjali porużi oħra. Jekk il-bażi tkun b'saħħitha u mingħajr ma ssir ħsara lill-istess bażi jintużaw xfafar u paletti apposta. Minħabba li l-qoxra taħt dan it-tip ta' ħmieġ hija delikata ħafna, dan il-metodu jintuża biss fejn il-materjal organiku jkun għoli u fejn dan jista' jikkawża ħsara akbar. Fili li jinfetħu sabiex jitneħħa dan il-ħmieġ jerġgħu jitkaħħlu. Fil-każ tal- bejt tal-portiku ntuża d-deffun u sar żgoxx biex ma joqgħodx ilma. Wara li jintuża dan il-metodu jiġi applikat bioċida ħafif li jkollu effett fit-tul biex iżomm lil dan it-tip ta' materjal milli jikber. Leħen il-Banda l Festa 2014 Il-kisi bis-siment qiegħed jitneħħa b'mod manwali. Wara dawn il-partijiet qed jinħaslu b'ilma ċar li jgħin ukoll biex titneħħa l-imluħa mill-ġebla. Fejn hemm swidija, din tinħall bl-ilma u titneħħa bi pniezel tan-nv/on. Bdil ta' ġebel Wara li jitneħħa u jitnaddaf is-siment u kisi ieħor, ġebel tal-franka mmermer jiġi mibdul b' ġebel tal-istess għoli, speċjalment fejn jiġi ddeterminat illi l- ġebel immermer qed ikun ta' periklu għall-istabilità tal-istruttura. Fejn kien hemm bżonn, tneħħa l-immermer permezz ta' skarpell minngħajr ma saret ħsara lill-ġebel ta' madwar. Qxur tal-qies u bl-istess disinn tpoġġew minnflok. Il-Perita nkarigata qed tara li l-franka użata għal dan l-iskop tingħażel apposta sabiex maż-żmien tieħu l-istess kulur tal-kumplament. Biex jitpoġġew dawn il-qxur u għat-tikħil u l-kisi qed tintuża taħlita ta' parti hwdraulic lime ma' żewġ partijiet ramel ma' nofs parti xaħx ma' nofs parti trab tal-irħam. Fejn hu possibli u fejn it-tmermir ma jkunx fond dan jitneħħa, jiġi miksi u l-kisi - - jingħata l-istess forma. Parti mill-gwarniċa: Wara li tneħħa il-materjal mmermer Tikħil Il-fili kollha qed jinfetħu manwalment. Wara li jitneħħa t-tikħil l-antik, il-fil jinħasel u jitkaħħal bit-taħlita msemmija hawn fuq, b'fond mhux inqas minn 15mm u kemm jista' jkun dejjaq. F'każ li l-fond ikun iżjed minn 20mm, dan jitkaħħal f'darbtejn. Waqt il-proċess kollu t-tajn irid jitħalla jinxef sewwa u kemm il-ġebla kif ukoll il-fili jridu jkunu kontinwament imxarba sabiex jiġi evitat il-qsim. L-aħħar dettal Wara dan kollu qed tiġi applikata taħlita ta' /ime wash semi-trasparenti u kulur il-ġebla li magħha jkollha aġenti li jorbtu. Din it-tip ta' żebgħa qed tagħti lil faċċata l-integrità viżwali tagħha u tiġi applikata kullimkien. Wara qed tiġi applikata żebgħa li hi silicone based sabiex l-ilma jiżloq minn fuq il-ġebla. Xogħol sa issa L-ewwel xogħol li sar kien fuq il-portiku minn ġewwa, is-saqaf tal-konkos u l-kontra-bejt. Dan kien importanti sabiex jiġi assigurat li ma jibqax jidħol ilma u biex ix-xogħol ikun jista' jibqa' għaddej fix-xitwa. Fil-fatt, minnħabba l-ilma, is-saqaf kellu partijiet minnu li fihom riedet tinkixef ix-xibka u jerġgħu jinksew b'materjal speċjali. Wara beda x-xogħol fuq il-frontispizju (Entablature), il-gwarniċa (Cornice), l-freize , u l-kolonni, il-kaptelli u l-bażijiet tagħhom li jiffurmaw il-parti ċentrali tal-faċċata. Il-metodoloġiji varji sabiex isir ir-restawr kienu dawk ġa deskritti. Xogħol metikoluż ħafna u ta' reqqa kbira l-aktar sabiex ir-restawraturi jibqgħu lejali għad-disinn tal-faċċata, li għamel il-Perit Bormliż Salvu Sacco. Wara li tlestiet il-parti ċentrali tal-faċċata l-armar ġie trasferit għal mal- kampnar tal-lemin. Dan il-kampnar ukoll kellu ħafna xogħol xi jsir fuqu, l-aktar minnħabba li l-elementi, bl-għajnuna tar-raxx tal-baħar, ħallew l-effetti tagħhom fuq il-ġebla. Eżempju wieħed huwa li meta r-restawraturi ġew biex jibdew jaħdmu fuq il-boċċa tal-kampnar din instabet li kienet maqsuma. Kif juri r-ritratt ma' dan l-artiklu din ġiet rikostruwita b'mod tajjeb ħafna. Mill-kampnar, il-voluntiera tal-Parroċċa, mmexijjin mis-Sur Alex Caruana, niżżlu. 'l qniepen u t-travi li kienu jerfgħuhom biex dawn ukoll jiġu rrestawrati. Sfortunatament minnħabba nuqqas ta' dokumentazzjoni u ritratti, l-iskudetti Xogħol fuq is-saqaf tal-konkos tal-portiku Kampnar tal-lemin: Qabel u wara r-restawr Għaqda Mużikali San Pietru fil-Ktajjen tal-kampnar ser jitħallew kif inhuma wara li jiġu rrestawrati. Mhux ser jiġu skulturati għaliex mhux magħruf kif kienu jew kif kellhom ikunu. Ftit ġranet qabel ma nkiteb dan l-artiklu l-kampnar beda jinkixef mill-armar u beda jidher ix-xogħol sabiħ li sar fuqu. Kampnar tal-lemin minn ġewwa: Qabel u wara r-restawr Xogħol li għad baqa' biex isir Barra l-kumplament tal-kampnar tal-lemin, għad baqa' jsir il-kampnar tax-xellug u ż-żewġ bibien tal-ġnub. Jonqos isiru ukoll il-manutenzjoni u żebgħa fuq il-bieb prinċipali u l-aperturi tal-injam. Il-kanċell jeħtieg li jinqala', tissewwa l-ħsara li saret fil-kolonni, jinbarax mis-sadid, jiġi ggalvanizzat u miżbugħ. Il-frontuspizju: Tindif u ftuħ tal-fili Konklużjoni Bħalma għamilt fi tmiem l-artiklu preċedenti, nixtieq nirringrazzja lil dawk kollha li qed jieħdu ħsieb li din il-ħolma ta' bosta Birżebbuġin issir realtà. Huwa xieraq li wieħed jirringrazzja lill-ex-Kappillan, Dun Nikol Pace, lill-Kappillan W.R. Kan. Dun Anton Galea Scanura, lis-Sur Alex Caruana, lill-ex-Ministri, l-Periti George Pullicino u Karmenu Vella, lill-Ministru preżenti, Dr. Owen Bonnici, lill-Perit Toni Bezzina, lis-Sindku, is-Sur Joseph Farrugia u lill-sħabi kunsilliera fil-Kunsill Lokali Birżebbuġa tal-kooperazzjoni tagħhom. Inkun qed nonqos jekk ma nirringrazzjax lill-Perita responsabbli mill-proġett, Jean Frendo, lill-Imgħallem u lill- ħaddiema tax-xogħol tajjeb li qed jagħmlu, kif ukoll lill-ġirien tal-paċenzja li qed jieħdu, anke jekk qed isir dak kollu meħtieġ biex jonqos l-inkonvenjent. F'artiklu li jmiss, jekk Alla jrid, nittamaw li nagħtu deskrizzjoni fid-dettal tal-kumplament tax-xogħlijiet li jkunu saru u wkoll nittamaw li sa dak in-nhar ikunu bdew ix-xogħlijiet fuq ġewwa tal-Kappella, li għalihom saret talba lill-Awtoritajiet ikkonċernati bl-iskop li din il-Kappella terġa' tibda titgawda u tintuża għall-ġid tal-komunità. 'ejebrow shaping . '-pedicures f vodinġ Ti aq u Leħen il-Banda ) Festa 2014